Publication: Magyar Közlöny
Issue: MK-2000-128 (Year: 2000, Number: 128)
Era: 1990-2004
Section: 32/1997. (XI. 5.) MKM rendelet (a továbbiakban: kisebbségi oktatás irányelve) figyelembevételével készült helyi
Paragraph Index: 1253

f) Intézményfenntartó társulás óvodájába, általános iskolájába járó gyermekek, tanulók támogatása 2001. 2002. Előirányzat: 2 276,9 millió forint 2 295,0 millió forint Fajlagos összeg: 20 000 forint/fő 20 000 forint/fő A kiegészítő hozzájárulást az a községi, városi önkormányzat veheti igénybe, amely a megyei fejlesztési tervvel egyezően, az óvodai neveléssel és az általános iskolai, nappali rendszerű oktatásban részt vevő tanulók, iskolai oktatásának biztosításával összefüggő kötelező feladatait — a Ttv. szerint létrehozott — társulás keretében oldja meg. A hozzájárulás igénylésének további feltétele az érintett nevelési-oktatási intézmény írásos megállapodásban rögzített közös alapítása és/vagy megállapodás alapján közös üzemeltetése, az intézmény költségvetésének közös meghatározása. Ez a hozzájárulás igényelhető a nyolc évfolyamos gimnázium ötödik-nyolcadik évfolyamán, illetve a hat évfolyamos gimnázium hetedik-nyolcadik évfolyamán nappali rendszerben oktatott tanulók után is, ha a gimnáziumi oktatást az ebben a pontban előírt feltételeknek megfelelő társulás keretében oldják meg. A hozzájárulás nem igényelhető a fővárosi és a fővárosi kerületi önkormányzatok között létrejött társulások keretében ellátott, oktatott gyermekek, tanulók után, valamint azon gyermekek, tanulók után, akik nem a társulási megállapodás alapján veszik igénybe a nevelést, oktatást a társulás keretei között működő intézményben. 2000/128. szám

Source: https://magyarkozlony.hu/hivatalos-lapok/01c7eee9f5037b77190ac6e218267943678af71e/dokumentumok/bf2a010248f1ebdd06ba8e40f0a83af17d3facf3/letoltes